als_Latn dik_Latn sag_Latn
KF Gostivari ka nxjerrë një barazim pa gola 0:0 në ndeshjen derbi ndaj ekipit të shqiptarë të Vëllazërimit të Kërçovës, ndeshje të cilën ekipi gostivaras për më shumë se 70 minuta e zhvilloi me një lojtar më pak pas ndëshkimit me karton të kuq të futbollistit Dragan Paunov.
Edhe pse KF Gostivari ishte me një lojtarë më pak për shkak të referimit skandaloz, megjithatë ekipi arriti të mbrohet mirë dhe të nxjerrë një pikë nga kjo ndeshje ndaj një kundërshtari direkt që ka ambicie për vendin e dytë.
Është fatkeqësi që futbollistëve tonë nuk ju lejua të luajnë futboll nga ana e referëve ku prej minutës së 17 na lanë me 10 futbollistë, pa merite i dha karton te kuq Paunovit. Referi tërë kohën referonte për mysafirët, mirëpo futbollistët tonë dhanë maksimumin, luajtën denjësisht ku edhe pse me një lojtarë me pak në fushë patën 2 -3 raste për shënim, mirëpo lodhja ndoshta e bëri të vetën që ndikoj në mosrealizim. Kjo na jep edhe më tepër forcë që ne të vazhdojmë misionin tonë të cilën askush nuk do mund të na ndal dhe do ti tejkalojmë të gjitha pengesat që do të na paraqiten dhe do ta shpiejmë KF Gostivarin në Ligën e Parë, deklaroi trajneri i KF Gostivarit, Mensur Jakupi.
Edhe në këtë ndeshje nuk mungoi mbështetja e publikut gostivaras e sidomos e grupit të tifozëve Kastriotët, të cilët nga java në javë po mbushin shkallët e stadiumit të qytetit në Gostivar.
KF Gostivari vazhdon të mbajë vendin e dytë në tabelën e klasifikimit me 29 pikë të grumbulluara dy pikë më shumë se vendi i tretë Mlladosti me 27 pikë, me të cilën pikërisht javën e ardhshme ekipi gostivaras do të ndeshet në kuadër të javës së 18. Ndeshja do të zhvillohet të shtunën me 21 mars me fillim në ora 14:00.
Rezultatet, java e 17-të
Napredok-Euromilk 1-4
Skopje-Mlladost 2-0
Gostivari-Vëllazërimi 0-0
Drita-Kozhuv (nesër, ora 14:00)
Mak. GJP-Shkupi (nesër, ora 14:00)
Renditja:
Shkupi 36 (-1), Gostivari 29, Mlladost 27, Vëllazërimi 24, Makedonija GJP 23 (-1), Skopje 23, Euromilk 21, Kozhuv 19 (-1), Drita 17 (-1), Napredok 9 pikë.
als_Latn als_Latn als_Latn als_Latn als_Latn als_Latn bos_Latn ron_Latn als_Latn als_Latn als_Latn als_Latn als_Latn